नेशनल सेंटर फॉर डिजीज कंट्रोल (NCDC) की एक केंद्रीय टीम केरल के पेरम्ब्रा के उस घर में भी गई जहां इस बीमारी की वजह से सबसे पहले मौत होने की बात सामने आयी थी। इस घर में टीम को एक कुआं मिला जहां से यह परिवार पानी लेता था। उस कुएं के अंदर टीम को कई चमगादड़ मिले। इनमें से कुछ चमगादड़ों को पकड़कर लैब टेस्ट के लिए भी भेजा गया है ताकि इस बात की पुष्टि हो सके कि कहीं ये चमगादड़ ही तो इस बीमारी की वजह नहीं है। स्वास्थ्य मंत्रालय का कहना है कि फिलहाल स्थिति नियंत्रण में है और NCDC की टीम पूरे मामले पर नजर बनाए हुए है।